  Наталья Тетерина Таиз арня Удмуртиын азьвыл аръёсысь та вакытлэсь шунытгес луоз шуыса чаклало. Со сярысь  вотэсбамаз Удмурт гидрометцентрлэн пресс-секретарез Алла Шумихина ивортэ. Арня дышемлэсь шунытгес луоз, но шоркарысь покчи гужем ми дорозь уз вуы Алла Шумихина, Удмурт гидрометцентрлэн пресс-секретарезКызьы шуэмын ивортонын, вордӥськонэ нуназе бере Удмуртие шуныт фронт вуоз, матысь уе тросаз ёросъёсын кот лымы но зор усёз. 16-тӥ коньывуонэ нуназе +6…+11 градусозь шуныт возиськоз. Ӵукна куд-ог интыосын бус луоз. Элькунэ кезьыт фронт матэктэмен валче, вирнуналэ зороз, уйпал но шундыпуксён вискысь тӧл секундскын 9-14 метрозь кужмояса пельтоз. Нуназе термометр +6…+11 градус возьматоз. 18-тӥ коньывуонэ кезьытгес кариськоз – нуназе +3…+8 градус луоз. Озьы ик покчиарняе ӧжытак зороз но кот лымы усёз. Нырысь-вылысь чакланъёсъя, ужан арня пумын дырын-дырын зорылоз, нуназе +5…+10 градус луоз. Арня ӵоже уйин уз кынтылы шуыса чаклало. Тегъёс: Гидрометцентр Удмуртия куазь инкуазь сӥзьыл  